Sir Alex Ferguson atawa leuwih dipikawanoh Alex Ferguson CBE dibabarkeun 31 Desember 1941 di Govan,tempat nyieun kapal Glasgow. Alexander Chapman Ferguson nyaéta mantan pamaén bal warga Skotlandia. Sabada jadi pamaén, manéhna ngalatih klub Stirling Timur, St Mirren, Aberdeen. Ti mimiti 6 November 1986 nepi ka ayeuna Sir Alex ngagantikeun Ron Atkinson minangka pelatih. Manéhna jadi manajer leuwih ti 1000 pertandingan Manchaster United. Sir Alex Ferguson dianggap minangka salah sahiji manajer anu panghadéna sadunya. Rekor Sir Alex malah mah teu kaganti ku pelatih nu séjénna dina sajarah maén bal di Inggris.Karakterna minangka pekerja keras méré pangaruh anu gedé pisan dina préstasina minangka pelatih, manajer, arsitek jeung tokoh anu mawa parobahan gedé di Manchaster United.

Nalika Bulan November 1986 Fergie nampik tawaran anu alus ti Barcelona, Arsenal, Rangers  jeung Tottenham pikeun dijadikeun manajer di klub-klub raksasa nu disebutkeun saméméhna. Manéhna justru milih Manchester United,ninggalkeun kasuksésanana di Skotlandia. Ferguson ngawangun deui Manchaster United anu masih kénéh aya dina mangsa-mangsa anu sulit anu patalina jeung ngarékrut pamaén-pamaén ngora.Manéhna nekenkeun pisan kana kadisiplinan ka para apamaén MU, manéhna ogé ngaposisikeun dirina minangka méntor, motivator jeung nu ngawangun méntal para pamaén MU.Fergie ogé ngaleungitkeun budaya mabok di Old Traford ku cara ngaluarkeun pamaén-pamaén anu geus jadi idola di MU.
Di Manchester United, Sir Alex jadi pelatih anu pangsuksésna dina sajarah maén bal di Inggris, ku cara mingpin tim anu bisa meunangkeun 11 gelar juara liga. taun 1999, manéhna jadi pelatih munggaran anu bisa mawa tim inggris meunangkeun treble ti Liga Utama, Piala FA jeung Liga Champions UEFA.Ogé jadi hiji-hijina pelatih anu meunangkeun Piala FA 5 kali, Fergie ogé jadi hiji-hijina pelatih anu bisa meunangkeun gelar Liga Inggris 3 kali (1998-1999, 1999-2000 jeung 2000-2001). Taun 2008, manéhna gabung jeung Brian Clough (Nottingham Forest), Bob Paisley (Liverpool) minangka pelatih Britania anu pernah meunangkeun kejuaraan Eropa leuwih ti sakali.
Dua puluh lima taun babarengan jeung Manchester United, manajer The Red Devils, Sir Alex Ferguson geus jadi jalma anu teu bisa digantikeun ku sasaha.Sababaraha kali manéhna ngabatalkeun rencana péngsiunna.Nepi ka ayeuna, Sir Alex masih aya di bench United. Can aya kaputusan iraha Sir Alex péngsiun ti Manchester United, malah manéhna sorangan teu nyahoeun iraha rék péngsiun.
CEO Manchester United, David Gill nyebutkeun yén MU pasti hésé néangan pelatih anu sarupa jiga Fergie.Ku ayana Fergie, Mu bisa meunangkeun gelar anu aya di dunya pikeun MU. Dina asuhan Fergie ogé, MU disulap jadi hiji kleub gedé anu teu ngan saukur dipikawanoh di Inggris tapi nepi ka sakuliah dunya.

Rekor Kesuksesan
Trofi Liga Premier Skotlandia (3 kali): taun 1985, 1984, 1980;
Trofi Divisi Pertama Skotlandia (1 kali): taun 1977;
Trofi Piala FA Skotlandia (3 kali) :1986, 1984, 1983, 1982;
Trofi PialaLiga Skotlandia (1 kali): Taun 1986;
Trofi Liga Primer Inggris (11 kali) Taun 2009, 2008, 2007, 2003, 2001, 2000, 1999, 1997, 1996, 1994, 1993;
Trofi Piala FA (5 kali) Taun 2004,1999,1996,1994,1990;
Trofi Piala Liga 4 kali: Taun 2010, 2009, 2006, 1992
Trofi FA Charity Shield (enam kali): taun 1997, 1996, 1994, 1993, 1990, 2003;
Trofi Liga Champions Eropa: 2008, 1999;
Trofi Piala UEFA Cup Winners (2 kali):Taun 1991, 1983;
Trofi Piala Super Eropa (2 kali):Taun 1991, 1983;
Trofi juara dunia antar klub (1 kali):Taun 1999

Referensi 

Pelatih sepak bola Skotlandia
Pemain sepak bola Skotlandia
Tokoh Skotlandia
Bangsawan Inggris